粤稽徃代，册立中宫；即加恩所生，荣钖封爵；所以重内治，隆恩礼甚盛典也。缅维仁孝皇后作配朕躬历经十载，上事太皇太后皇太后克诚克孝；佐朕治理，惟敬惟勤节俭居身；寛仁逮下，仪型允备，淑德着闻。讵意忽焉，崩逝深悼，朕怀荣哀之礼已行，推恩之典未举。内大臣噶布喇乃仁孝皇后之父也，勲旧世裔，素笃忠贞，翊衞摅夙夜之劳，谋猷重股肱之寄。兹奉太皇太后慈谕，仁孝皇后，毓质名门，夙昭内则，芳仪永谢，时切悲思，维后德之攸彰，实钟祥之有自，宜加崇秩，以合旧章。朕恪遵慈命特钖殊恩。噶布喇，着封为一等公给与诰命，世袭罔替，尔部即遵